Siri Televisyen Star Wars Bakal Dihasilkan
Selepas mengumumkan trilogi baru Star Wars yang akan diuruskan oleh pengarah The Last Jedi, Rian Johnson, Star Wars kini bakal dihasilkan dalam bentuk siri televisyen pula. Menurut laporan laman web Movie Pilot, CEO Disney Bob Iger telah mengumumkan bahawa siri televisyen Star Wars bakal dihasilkan tidak lama lagi. Selain filem, siri Star Wars juga dihasilkan dalam bentuk animasi, komik, novel dan juga permainan game. Berita terbaru yang diumumkan oleh CEO Disney bakal mengembangkan lagi universe Star Wars dikalangan peminat-peminat siri sains fiksyen itu. Tidak dapat dipastikan sama ada siri televisyen ini akan mengambil dari siri-siri animasi ataupun dalam bentuk storyline dan plot yang baru. Apapun kita nantikan berita mengenai live-action tv series Star Wars ini dimasa akan datang dan dijangka rancangan televisyen ini akan bermula penghujung 2019